Ігар Іваноў

**Íгар Івано́ў** (Ihar Ivanoŭ; нар. 1974, Расоны, Віцебская вобласьць, Беларусь) ― беларускі і брытанскі выдавец, бібліятэкар, публіцыст, рэдактар, перакладнік, кніганоша. Дзеяч беларускай дыяспары ў Вялікабрытаніі. Актывіст брытанскага і беларускага гей-руху. Сябра групы Хрысьціянская візія. 

## Жыцьцяпіс
Нарадзіўся ў Расонах. У дзяцінстве разам з маці пераехаў у Менск. Маці ― Надзея Іванова, адна зь першых беларускіх актывістак зь ліку бацькоў ЛГБТК-людзей. Скончыў Беларускі дзяржаўны ўнівэрсытэт па спэцыяльнасьці «гісторыя».

З 1999 па 2004 год вывучаў пастырскае багаслоўе ў Місіянэрскім інстытуце ў Лёндане. Магістарскую ступень атрымаў ва ўнівэрсытэце Ляфбара (графства Лэстэршыр) у 2005 годзе па спэцыяльнасьці «мэнэджмэнт інфармацыі і бібліятэкаў».

Жыве і працуе ў Лёндане.

## Дзейнасьць
І. Іваноў зьяўляецца прафэсійным бібліятэкарам. Працаваў у Скарынаўскай бібліятэцы ў Лёндане, быў сакратаром і дарадцам ейнай апякунскай рады.

Быў супрацоўнікам часопіса «Унія» і аднайменнага выдавецтва, адным з стваральнікаў грэка-каталіцкай газэты «Царква» у 1995 годзе і супрацоўнікам газэты «Каталіцкія навіны» у 1997-98 гадох, рэдактарам штомесячніка «Belarusian News Bulletin» (2000—2002) Ангельска-беларускага таварыства і супрацоўнікам бюлетэню студэнтаў Беларускай каталіцкай місіі ў Ангельшчыне «Наша місія».

У 1999 годзе заснаваў першы вэб-сайт беларускай дыяспары ў Вялікабрытаніі. У 2011 годзе стварыў у Вялікабрытаніі выдавецтва «belarusians.co.uk»*,* якое выдала першую кнігу гей-прозы па-беларуску.

Стваральнік вэб-сайту і пашыральнік ідэяў і творчасьці Джэймза Алісана, каталіцкага сьвятара і тэоляга, перакладнік ягоных тэкстаў на беларускую і расейскую мовы.

Улетку 2022 году разам з аднадумцамі стварыў выдавецтва Скарына / Skaryna Press. Цягам 2022—2023 гг. прыняў удзел у некалькіх прэзэнтацыях выдавецтва і ягоных новых выданьняў.

Ад 2020 году - удзельнік Хрысьціянскай Візіі.

## Бібліяграфія
* .
* Игорь Иванов. Рецензия на книгу о. Фомы Хопко «Христианская вера и однополое влечение: Восточно-православные размышления» // *Гомосексуальность и христианство в XXI веке: сборник статей разных лет* / Сост. В. Созаев. — СПб., 2014, С. 112—117.
* Игорь Иванов. Обретая своё имя // *Гомосексуальность и христианство в XXI веке: сборник статей разных лет* / Сост. В. Созаев. — СПб., 2014, С. 184—188.
* Игорь Иванов. Богословские репрезентации гомосексуальности // *Гомосексуальность и христианство в XXI веке: сборник статей разных лет* / Сост. В. Созаев. — СПб., 2014, С. 248—251.
* Игорь Иванов. Люди веры в ЛГБТ-сообществе: преодоление биполярности (на примере британского опыта) // *Гомосексуальность и христианство в XXI веке: сборник статей разных лет* / Сост. В. Созаев. — СПб., 2014, С. 252—262.
* Игорь Иванов. Гейские дилеммы и воодушевления: о вещах преходящих // *Гомосексуальность и христианство в XXI веке: сборник статей разных лет* / Сост. В. Созаев. — СПб., 2014, С. 294—308.
* 
* 
* 
* 
* 
* 
* 
* Акно на Захадзе // Наша гісторыя. ― 2021. ― №5. ― С. 36-41. ― ISNN 2617—2305.

## Крыніцы

Катэгорыя:Беларусы ў Вялікабрытаніі
Катэгорыя:ЛГБТ у Беларусі
Катэгорыя:Беларуская бібліятэка і музэй імя Францішка Скарыны
Катэгорыя:Беларуская дыяспара
Катэгорыя:Бібліятэкары
Катэгорыя:Выпускнікі Беларускага дзяржаўнага ўнівэрсытэту
Катэгорыя:Вікіпэдыйцы
Катэгорыя:ЛГБТ